钦定古今图书集成/理学汇编/经籍典/第085卷 > 宋朱元昇三易备遗 > 《周易互卦》
## 钦定古今图书集成/理学汇编/经籍典/第085卷 > 宋朱元昇三易备遗 > 《周易互卦》

具在方册，不于辞焉求之，曷足以明理象数哉？互体
者，《易》之变也，象也，占之必有辞也。《周易》卦辞爻辞彖
象之辞，指互体而为辞者，是或不一。如《小畜》卦辞“自
我西郊”，指互兑也，如《屯》爻辞“女子贞不字，十年乃字”，
指互坤也，如《大过彖辞》，“刚过而中”，指互干也，如《困象
辞》“君子以致命遂志”，指互巽也，《左氏传》晋侯将纳王，
筮之，遇《大有》之《睽》，曰“吉。”遇公用享于天子之卦也。天
为泽以当日，天子降心以逆公，不亦可乎？盖《大有》五
兑也。懿氏生敬仲，周史有以《周易》见陈侯者，使筮之，
遇《观》之《否》，曰“是谓观国之光，利用宾于王。”坤，土也；巽，
风也；乾，天也。风为天，于土上，山也。有山之材而照之
以天光，于是乎居土上。盖观互坤艮也。《春秋》用互体
为占，尚矣，则夫舍互体而言《易》者，非善言《易》者也。